Paslauga

Paslauga – bet kuri veikla ar nauda, kurią viena šalis gali pasiūlyti kitai ir kuri yra nemateriali bei negali tapti nuosavybe. Paslaugos teikimas gali būti susijęs arba nesusijęs su materialiu produktu.

Paslaugų atlikimo metu gerinama paties paslaugos gavėjo, jo turimo turto ar jo vykdomos veiklos arba kartais aplinkos kokybė ar stabdomas jų blogėjimas, pvz.:
 Paslaugos gavėjo kokybės gerėjimas – poliklinikoje gydoma paciento liga; sporto klube klientas treniruojasi; bendrovė, užsakiusi apmokymą, gerina savo darbuotojų kvalifikaciją.
 Turto kokybės gerėjimas – renovuojamas nupirktas pastatas; nusausinama pelkėta dirbama žemė.
 Aplinkos kokybės gerinimas – bendrovė finansuoja gyvenvietės, kuriame įsikūrusi, apželdinimą.
 Stabdomas blogėjimas – konservuojamas pastatas, kurį ketinama už keleto metų rekonstruoti.

Bendrovės, gaminančios prekes, dažnai teikia ir kai kurias paslaugas. Paslaugos komponentas gali būti ir neesminė arba esminė viso pasiūlymo dalis. Todėl retai siūloma grynoji paslauga ar grynasis materialus produktas.
Bendrovės gali įgyti išskirtinumą, keisdamos savo pasiūlymų materialių ir nematerialių elementų santykį. Išskiriamos penkios pasiūlymų kategorijos:
 Siūloma grynoji materiali prekė. Pavyzdžiui, dantų pasta ar druska. Produktas yra pateikiamas be jokių paslaugų.
 Siūloma materiali prekė ir ją lydinti paslauga. Pvz., parduodamas kompiuteris ir jo techninė priežiūra arba staklės ir apmokymas, kaip su jas naudoti.
 Daugelis paslaugų teikėjų kartu su savo pagrindine paslauga siūlo ir materialią prekę arba jos teikiamos lygiomis dalimis.
 Paslauga, lydima nereikšmingų prekių.
 Gali būti siūloma ir grynoji paslauga.

Paslaugų teikimas sudaro trečiąjį ūkio sektorių.

 Paslaugų rūšys 
 Apgyvendinimo paslaugos
 bendrabutis
 botelis
 motelis
 nakvynės namai
 viešbutis

 Aprangos priežiūra
 drabužių taisymas
 sausasis valymas
 skalbimas

 Atliekų tvarkymas

 Bendrasis verslo aptarnavimas
 vadybinis konsultavimas
 vartotojų tyrimai
 žmogiškųjų išteklių paslaugos (pvz., darbuotojų parinkimas)

 Finansinės paslaugos
 apskaita
 banko paslaugos
 mokesčių administravimas
 nekilnojimo turto vertinimas
 prekyba akcijomis

 Grožio paslaugos
 Kosmetologinės paslaugos
 Plaukų kirpimas ir šukuosenų darymas

 Informacinės paslaugos
 duomenų apdorojimas
 duomenų bazių palaikymas
 tekstų vertimo paslaugos
 sinchroninis vertimas

 Konfliktų sprendimas
 arbitražas
 juridinės paslaugos

 Konsultacinės paslaugos

 Maitinimo paslaugos

 Su mirtimi susijusios paslaugos
 mirties laiko ir priežasties nustatymas
 kremavimas
 laidojimas

 Pramogų paslaugos
 kino teatras
 lošimų namai
 sporto renginiai
 teatras
 televizija

 Remonto paslaugos ir Techninės priežiūros paslaugos
 automobilių priežiūra
 mašinų priežiūra
 pastatų priežiūra
 statinių priežiūra

 Rizikos valdymas
 draudimas
 saugos paslaugos

 Ryšių paslaugos

 Socialinės priežiūros paslaugos

 Statybos darbai
 dailidystės darbai
 elektros tinklų projektavimas ir tiesimas
 vandentiekio ir kanalizacijos tiesimas

 Sveikatos apsauga

 Švietimo ir lavinimo paslaugos
 mokyklos
 muziejai

 Tiekimo paslaugos
 elektros energijos tiekimas
 gamtinių dujų tiekimas
 vandens tiekimas

 Transporto paslaugos

 Vaikų priežiūra

 Valymo paslaugos,
 patalpų valymas
 sodų ir parkų priežiūra

Bendrovės, kurdamos rinkodaros programas, privalo atsižvelgti į paslaugų savybes.

Nematerialumas. Tai reiškia, kad jų negalima pamatyti, paliesti, paragauti, išgirsti ar užuosti, kol jų neįsigyji. Siekdami sumažinti netikrumą pirkėjai siūlo kokybės įrodymo požymių, o pardavėjai turi tinkamai parodyti bei pabrėžti tuos požymius.

Neatsiejamumas. Tai reišia, kad paslaugos yra sukuriamos ir sunaudojamos tuo pačiu metu ir negali būti atskirtos nuo paslaugų teikėjo – žmonių ar įrenginių. Jei paslaugą teikia darbuotojas, jis yra paslaugos dalis.

Kokybės nepastovumas. Tai reiškia, kad kokybė gali labai skirtis, atsižvelgiant į tai, kas, kada, kur ir kaip ją teikia.

Trumpalaikiškumas. Tai reiškia, kad paslauga negali būti laikoma vėlesniam pardavimui ar naudojimui. Pavyzdžiui, kai kuriose šalyse stomatologai ir gydytojai ima iš pacientų mokestį už praleistą vizitą, nes jų paslauga buvo vertinga būtent tuo metu ir ji išnyko, kai pacientas nepasirodė.

Nuosavybės nebuvimas. Įsigijus materialų daiktą vartotojas gali juo naudotis neribotą laiką ir netgi perleisti kitam, parduoti. Tačiau paslauga tokia nuosavybe tapti negali. Paslaugos vartotojas ja dažniausiai naudojasi tik ribotą laiką. Kadangi paslaugos negali tapti nuosavybe, paslaugų teikėjai turi imtis specialių priemonių savo prekės ženklo įvaizdžiui sustiprinti, padaryti jį artimesnį vartotojui.